open-index/open-wikipedia-markdown huggingface dataset:
மாசுடாசெம்பெலிடே

**மாசுடாசெம்பெலிடே** (*Mastacembelidae*) மீன்கள் முள் விலாங்கு என்று அழைக்கப்படும் மீன்களின் குடும்பமாகும். *மாசுடாசெம்பெலிடே* சதுப்பு நில விலாங்கு எனப்படும் *சின்பிராங்கிபார்மிசு* வரிசையின் ஒரு பகுதியாகும். இவை அக்டினோப்டெரிகீயின் (கதிர்-துடுப்பு மீன்கள்) ஒரு பகுதியாகும்.

2004ஆம் ஆண்டு மீன் குடும்ப மதிப்பீட்டில், *மாசுடாசெம்பெலிடே*வின் துணைக் குடும்பங்கள் நன்கு ஆதரிக்கப்படவில்லை எனக் கண்டறியப்பட்டு நிராகரிக்கப்பட்டன. மேலும், *சீகோமாசுடசெம்பெலசி,* *ஏதியோமாசுடசெம்பெலசு* பேரினங்கள் *மாசுடாசெம்பெலசுடன்* ஒத்ததாகவும் கருதப்பட்டன.

இந்த மீன்கள் ஆப்பிரிக்கா, தெற்கு, கிழக்காசியாவில் காணப்படுகின்றன. முள் விலங்கு பொதுவாக நன்னீர்ப்பகுதியில் மென்மையான அடிப்பகுதியில் வாழ்கின்றன. இவை எப்போதாவது உவர் நீரில் காணப்படும். சில சிற்றினங்கள் பகலில் அல்லது சில மாதங்களுக்கு புதைத்தும், நீர் பற்றாக்குறை காலங்களில் மண்ணில் புதைந்து கிடப்பது கண்டறியப்பட்டுள்ளது. 

இந்த மீன்கள் விலாங்கு மீனைப் போன்ற உடலைக் கொண்டுள்ளன. இவை அதிகபட்சமாக  நீளம் வரை வளரும். இந்தக் குழுவின் மிகவும் சிறப்பியல்பு இரண்டு குழாய் வடிவ நாசித் துவாரங்களைக் கொண்ட நீண்ட மூக்கு இணைப்பு ஆகும். மாசுடசெம்பெலிடேவின் முதுகில் நன்கு பிரிக்கப்பட்ட முதுகுப்புற முதுகெலும்புகளின் வரிசையைக் கொண்டுள்ளன. இதிலிருந்து இவற்றின் குடும்பத்தின் பெயர், முள் ஈல் பெறப்பட்டது.

சில பகுதிகளில் இந்த மீன்கள் உணவு மீன்களாகக் கருதப்படுகின்றன. நெருப்பு ஈல் போன்ற மாசுடாசெம்பெலிடேவின் பல சிற்றினங்கள் மீன் காட்சியக மீன்களாகும்.

சப்பானின் இகி தீவில் மத்திய மியோசீனிலிருந்து ஒரு நிச்சயமற்ற மாசுடசெம்பெலிடேவின் புதைபடிவ மாதிரி அறியப்பட்டுள்ளது.

## மேற்கோள்கள்

பகுப்பு:மீன் குடும்பங்கள்
மேகாலயா சட்டமன்றத் தொகுதிகளின் பட்டியல்

thumb|300x300px|மேகாலயாவின் சட்டமன்றத் தொகுதிகள்

**மேகாலயா சட்டமன்றத் தொகுதிகளின் பட்டியல்** (*List of constituencies of the Meghalaya Legislative Assembly*) என்பது மேகாலயா சட்டமன்றத்தில் உள்ள 60 சட்டமன்றத் தொகுதிகளின் பட்டியல் ஆகும். மேகாலயா சட்டமன்றம் என்பது இந்திய மாநிலமான மேகாலயாவின் ஒற்றை அவை சட்டமன்றமாகும். இச்சட்டமன்றத்தின் அவை மாநிலத்தின் தலைநகரான சில்லாங்கில் உள்ளது. சட்டமன்றம் முன்னதாகவே கலைக்கப்படாவிட்டால் சட்டமன்றத்தின் பதவிக்காலம் ஐந்து ஆண்டுகள் ஆகும். தற்போது, இது ஒற்றை இருக்கை தொகுதிகளிலிருந்து நேரடியாக தேர்ந்தெடுக்கப்படும் 60 உறுப்பினர்களைக் கொண்டுள்ளது.

## தொகுதிகள்
மேகாலயா சட்டமன்றத் தொகுதிகளின் பட்டியல் பின்வருமாறு.

## மேற்கோள்கள்

பகுப்பு:இந்திய மாநிலங்களின் சட்டமன்றத் தொகுதிகளின் பட்டியல்கள்
எம்புசா பைனோடாட்டா

**எம்புசா பைனோடாட்டா** (*Empusa binotata*) என்பது *எம்பூசிடே* குடும்பத்தைச் சேர்ந்த கும்பிடுபூச்சி சிற்றினமாகும். எம்பூசா பைனோடாட்டா, கும்பிடுபூச்சிகளில் சிறியது. இவை வறண்ட சூழலில் வளர்கிறது.

## மேலும் காண்க
* மேன்டிசு

## மேற்கோள்கள்

பகுப்பு:கும்பிடுபூச்சிகள்
குன்குரி சட்டமன்றத் தொகுதி

**குன்குரி சட்டமன்றத் தொகுதி** *(Kunkuri Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது ஜஷ்பூர் மாவட்டத்தில் அமைந்துள்ளது. குன்குரி, ராய்கர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:சத்தீசுகர் சட்டப் பேரவைத் தொகுதிகள்
வெண்தலை இருவாய்ச்சி

**வெண்தலை இருவாய்ச்சி** (*White-crowned hornbill-பெரெனிகோர்னிசு கோமேடசு*) என்பது இருவாய்ச்சி சிற்றினம் ஆகும். இது நீண்ட-தலை இருவாய்ச்சி என்றும் அழைக்கப்படுகிறது.

## வகைப்பாட்டியல்
வெண்தலை இருவாய்ச்சி *பெரெனிகோர்னிசு* பேரினத்தின் கீழ் உள்ள ஒரே ஒரு சிற்றினம் ஆகும். இருப்பினும் அரிதாகவே வெண்மார்பளவு இருவாய்ச்சியும் இந்த பேரினத்தில் சேர்க்கப்பட்டுள்ளது.

## விளக்கம்
*பெரெனிகோர்னிசு* *கோமேடசு* என்பது ஒரு பெரிய அளவில் வளரக்கூடிய இருவாய்ச்சி ஆகும். இது 83-102 செமீ நீளமுடையது. இதன் எடை 1.3-1.5 கிலோ வரை இருக்கும். பெண் பறவைகள் ஆண் பறவைகளை விட சிறியவை. இறகுகள் கருப்பு, வெள்ளை நிறத்திலும் தலை, கழுத்து, மார்பகம், வால் வெள்ளை நிறத்திலும் இருக்கும். மீதமுள்ள இறகுகள் கருப்பு நிறத்தில் இருக்கும். இதன் முகட்டில் வெள்ளை இறகுகளைக் கொண்டுள்ளது. இதனால் இதற்குப்  பொதுவான பெயர் இடப்பட்டது. கண்ணுக்கும் அலகுக்கும் இடையேயும் தொண்டையிலும் அடர் நீல நிற தோல் உள்ளது. அலகு முக்கியமாக கருப்பு நிறத்தில், மஞ்சள் நிற அடித்தளத்துடன் உள்ளது. பெரும்பாலான இருவாய்ச்சிகளைப் போலவே, இதன் பணத்தாளின் மேல் கருப்பு நிறத்தில் ஒரு  உள்ளது. பெண் கருப்பு கழுத்து, கீழ் பகுதிகளைக் கொண்டுள்ளது.

## உணவு
இந்தப் பறவைகள் ஒரு குறிப்பிட்ட பிராந்தியத்தில் வாழ்கின்றன. இங்கு காணப்படும் பல்வேறு பழங்கள், பல்லி, கணுக்காலி, இளம் உயிரிகளை உணவாகக் கொள்கின்றன.

## பரவல்
*பெ. கோமேடசு* சிற்றினம் மலாய் தீபகற்பம், சுமாத்திரா, போர்னியோ உள்ளிட்ட நாடுகளில் காணப்படுகிறது.

## வாழிடம்
இந்த பறவை பொதுவாக 900 மீட்டருக்கும் குறைவான உயரத்தில் காணப்படும் உயரம் குறைந்த மற்றும் நடுத்தர மழைக்காடுகளில் வாழ்கிறது. இது பழங்கள், எண்ணெய்-பனை, இரப்பர் தோட்டங்களிலும் காணப்படுகிறது. இது வாழிட இழப்பால் அச்சுறுத்தப்படுகிறது.

## நடத்தை
பெண் ஒரு மரத் துளையில் இரண்டு வெள்ளை நிற முட்டைகளை இடுகிறது. இதன் பின்னர் கூட்டின் நுழைவாயிலை எச்சங்கள், குப்பை, சேற்றால் அடைத்து முத்திரையிடுகிறது. ஆண், பிற பெரிய, இளம் பறவைகள் அடங்கிய ஒரு கூட்டுறவு குழுவை உருவாக்கி, இனப்பெருக்கம் செய்யும் பெண், குஞ்சுகளுக்கு குறுகிய துளை வழியாக உணவளிக்கின்றன. குஞ்சுகள் பறக்க இயலும் காலம் வரும் பொழுது, பெண் "சுவரை" உடைத்து குஞ்சுகளை கூட்டை விட்டு வெளியேற்றுகின்றன.

## அச்சுறுத்தல்கள்
வெண்தலை இருவாய்ச்சிப் பறவை சார்ந்திருக்கும் வன வாழ்விடம் சமீபத்திய ஆண்டுகளில் பெரிதும் குறைந்து வருகிறது. இதன் காரணமாக, இச்சிற்றினம் 2018ஆம் ஆண்டில் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறு நிலையை அண்மித்த இனம் என்ற நிலையிலிருந்து அருகிய இனமாக பட்டியலிடப்பட்டது.

## மேற்கோள்கள்

## வெளியிணைப்புகள்
* Biolib
* World Bird Names
* Bucerotiformes on Zoonomen
* Tree of Life
* ITIS

பகுப்பு:இருவாச்சிகள்
மாவடிப்பள்ளி

**மாவடிப்பள்ளி** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது காரைதீவு பிரதேச செயலாளர் பிரிவில் அமைந்துள்ளது. இது அம்பாறைக்கு வடகிழக்கே சுமார் 20 கிலோமீட்டர் தூரத்தில் அமைந்துள்ளது. இது மாவடிப்பள்ளி கிழக்கு, மாவடிப்பள்ளி மேற்கு என இரண்டு கிராம அலுவலர் பிரிவுகளாகப் பிரிக்கப்பட்டுள்ளது. 

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:அம்பாறை மாவட்டத்தில் உள்ள ஊர்களும், நகரங்களும்
பி. அப்பாவு

**பி. அப்பாவு** (*P. Appavoo*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் காஞ்சிபுரம் மாவட்டம் திருபெரும்புதூர் பகுதி சென்னகுப்பம் பகுதியினைச் சேர்ந்தவர். செங்கல்பட்டு புனித சூசையப்பர் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957, 1962 ஆண்டுகளில்  தமிழ்நாடு சட்டமன்றத்திற்கு நடைபெற்ற தேர்தல்களில் குன்னத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1962

### 1957

## மேற்கோள்கள்

பகுப்பு:1927 பிறப்புகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
மலர்தூவ வாருங்கள்

"**மலர்தூவ வாருங்கள்**" என்ற பாடலானது 1993ம் ஆண்டு தியாகி திலீபனின் ஆறாம் ஆண்டு நினைவாக விடுதலைப் புலிகளின் கலைபண்பாட்டுக் கழகத்தினரால் வெளிவந்த "*திலீபனின் கீதாஞ்சலி*" என்னும் பாடல் தொகுப்பில் இடம்பெற்ற பாடலாகும். வீரமணி ஐயர் எழுதிய இப்பாடலை இசைவாணர் கண்ணனின் இசையில் திரு.குலசிங்கம் அவர்கள் பாடியுள்ளார். இப்பாடல் திலீபனின் நினைவாக எழுதப்பட்டதாயினும் ஒவ்வொரு மாவீரர்களின் மலர்வணக்கத்தின் போது ஒலிபரப்பாயிருந்தது. ஆனால் 1999க்கு பின்னர் இப்பாடலுக்குப் பதிலாக சூரியதேவனின் வேருகளே என்னும் பாடலை மாவீரர்களின் மலர்வணக்கத்தின் போது ஒலிபரப்புவது வழக்கத்தில் வந்துள்ளது.

## முழுப் பாடல்

பல்லவி
மலர்தூவ வாருங்கள் - தமிழ்
மரபோடு வழிபாடு செய்யும் நேரம் உளமார
அனுபல்லவி
இணையேதும் இல்லாத போராளி திலீபன் தன்
நினைவாக தமிழீழ நாடெங்கும் இவ் வேளை
சரணம்
தமிழ்மக்கள் துயில் நீங்க பூபாளம் இசைத்தான்
தார்மீக வெளிவேட முகத்திரைகள் கிழித்தான்
நினைவுக்கும் எட்டாத உண்ணா நோன்பிருந்தான்
நெஞ்சத்தில் எந்நாளும் இடமொன்று கண்டான்
ஆன்மீக பலமென்பது என்னென்று சொன்னான்
அசையாத மலையாக வானோக்கி நின்றான்
தான் மாள நேர்ந்தாலும் தமிழீழம் ஒன்றே
தன் தாகம் எனச் சொன்ன வேங்கை திலீபனுக்கு
வீதி பெருக்குங்கள் விளக்கேற்றி வையுங்கள்
வீரன் திலீபன் கதை எடுத்துச் சொல்லுங்கள்
அவன் பாதம் நடந்த தடம் பார்த்துச் செல்லுங்கள்
பாதிச்சுமை குறையும் பலிக்கும் தமிழீழம்


## இவற்றையும் பார்க்க
* சூரியதேவனின் வேருகளே

## மேற்கோள்கள்
* 

பகுப்பு:ஈழப் போராட்டப் பாடல்கள்
சார்க்கண்டு சட்டமன்றத் தொகுதிகளின் பட்டியல்

**சார்க்கண்டு சட்டமன்றத் தொகுதிகளின் பட்டியல்** (*List of constituencies of the Jharkhand Legislative Assembly*) என்பது இந்திய மாநிலமான சார்க்கண்டில் உள்ள 81 சட்டமன்றத் தொகுதிகளின் பட்டியல் ஆகும். சார்க்கண்டு சட்டப்பேரவை என்பது சார்க்கண்டு மாநிலத்தின் ஒரே அவையுடைய மாநில சட்டமன்றமாகும். சட்டமன்றத்தின் இருக்கை மாநிலத்தின் தலைநகரான ராஞ்சியில் உள்ளது. முன்னதாக கலைக்கப்பட்டாலன்றி, சட்டமன்றத்தின் பதவிக்காலம் ஐந்து ஆண்டுகள் ஆகும். தற்போது, சட்டமன்றம் 81 உறுப்பினர்களைக் கொண்டுள்ளது. இவர்கள் ஒற்றை இருக்கை தொகுதிகளிலிருந்து நேரடியாக தேர்ந்தெடுக்கப்படுகின்றனர்.

## தொகுதிகள்

thumb|500x500px|சார்க்கண்டு சட்டமன்ற தொகுதிகளின் வரைபடம்

சார்க்கண்டு சட்டமன்ற தொகுதிகளின் பட்டியல் பின்வருமாறு.

## மேற்கோள்கள்

பகுப்பு:இந்திய மாநிலங்களின் சட்டமன்றத் தொகுதிகளின் பட்டியல்கள்
மங்கொம்பு - 12

**மங்கொம்பு - 12** *(MO 12 - Ranjini)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். **[[மங்கொம்பு - 5]]** மற்றும் **மேம்பட்ட சோனா**  ஆகிய நெல் இரகங்களை பரம்பரைத் தேர்வு முறையில் இணைத்து உருவாக்கப்பட்ட இது, ஒரு கலப்பின புதிய நெல் இரகமாகும். இந்தியாவின் கேரள மாநிலத்தின் ஆலப்புழா மாவட்டத்தில் உள்ள மங்கொம்பு வேளாண் ஆய்வு நிறுவனமான நெல் ஆய்வு நிலையம், 1995 ஆம் ஆண்டு வெளியிடப்பட்ட இந்நெல் வகையை, **இரஞ்சினி** என்ற பெயரிலும் அழைக்கப்படுகிறது.

## பின்னணி
நடுத்தர கால அளவில் அறுவடைக்கு தயாராகும் இந்த நெல் வகை, 115 – 120 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் தடித்த, சிவப்பு நிறமாகும். மேலும் பழுப்பு நிறத் தத்துப்பூச்சி மற்றும் குலைநோய்   போன்ற நோய்களுக்கு மிதமான எதிர்ப்புத் திறன் கொண்ட குள்ள நெல் இரகமாகும். 

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
திம்பிள் அடையாளம்

**திம்பிள் அடையாளம்** அல்லது பிட்சுபாட்ரிக் அடையாளம் என்பது தோலில் பக்கவாட்டு அழுத்தம் ஒரு மனச்சோர்வை உருவாக்கும் ஒரு தோல் மருத்துவ அறிகுறியாகும். இது டெர்மடோ பைப்ரோமா எனும் நோயுடன் தொடர்புடையது.

## மேற்கோள்கள்

## வெளியிணைப்புகள்
* 
* 

பகுப்பு:மருத்துவ அறிகுறிகள்
பகுப்பு:தோல் மருத்துவம்
ஆல்டர் அடையாளம்

**கிளீனின் அடையாளம்** என்று அழைக்கப்படும் ஆல்டர் அடையாளம் (*Alder's sign*), குடல் அழற்சி, குழாய்-கருப்பை நோயியல் ஆகியவற்றை வேறுபடுத்தி அறிய பயன்படுத்தப்படும் ஒரு மருத்துவ சோதனை ஆகும்.

## தத்துவம்
ஆல்டர் அடையாளம் உடற்கூறியல் கொள்கையின் அடிப்படையில் அமைந்துள்ளது. குடல்வால் ஒரு வயிற்றறையுறைக்குப் பின்புறமமைந்த உறுப்பு. இது நிலையானதாக உள்ளது. நோயாளி இடதுபுறம் கிடையாக படுக்கும் நிலைக்கு நகரும் போது மாறாது. இதற்கு நேர்மாறாக, கருப்பையிலிருந்து தோன்றும் வலி, பரிசோதனையாளரின் கையால் செலுத்தப்படும் அழுத்தத்திலிருந்து விலகி, நோயாளி மல்லார்ந்த நிலையிலிருந்து இடது இடதுபுறம் கிடை நிலைக்கு நகரும் போது தீர்க்கப்படுகிறது.

## மேற்கோள்கள்

பகுப்பு:மருத்துவ அறிகுறிகள்
புதினின் அடையாளம்

**புதினின் அடையாளம்** (அல்லது சிக்னே தி புதின்)(*Budin's sign*) என்பது தாய்ப்பாலில் சீழ் இருப்பதைக் கண்டறியும் மருத்துவ அறிகுறியாகும். இது முதன்முதலில் 19ஆம் நூற்றாண்டில் பிரெஞ்சு மகப்பேறியல் நிபுணர் பியர்-கான்சுடன்ட் புதினால் விவரிக்கப்பட்டது.

## பரிசோதனை
இந்த சோதனை மருத்துவ நடைமுறையில் எளிதாக செய்யப்படலாம். வீங்கிய முலைக்காம்பிலிருந்து வரும் பால் ஒரு நோய்கிருமியற்ற திண்டு மீது வைக்கப்படுகிறது. பால் சீழுடன் (பழுப்பு, மஞ்சள் அல்லது இரத்தக் கறை) கலந்திருந்தால் புதினின் அடையாளம் நேர்மறையாக இருக்கும். இது மார்பகத்தின் நிணநீர் அழற்சி, தொற்று (அடிக்கடி *பாக்டீரியா மாசுடிடிசு*) ஆகியவற்றை வேறுபடுத்துவதற்காகவும், சந்தேகத்திற்கிடமான மார்பக அழற்சியின் போதும் இச்சோதனைச் செய்யப்படுகிறது. நிணநீர் அழற்சி, தொற்று மார்பக அழற்சி ஏற்பட்டாலும் அறிகுறிகள் இருப்பதில்லை. தொற்று இருக்கும்போது இச்செயல்முறை வலியுடன் கூடியதாக இருக்கலாம். கொழுப்பு குளோபிள்கள் சீழ் என்று தவறாக நினைத்தால் தவறான நேர்மறை சோதனை முடிவுகள் பெறப்படலாம்.

## மேற்கோள்கள்

பகுப்பு:தாய்ப்பால்
பகுப்பு:மருத்துவ அறிகுறிகள்
அ. அப்பாவு தேவர்

**அ. அப்பாவு தேவர்** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் உக்கடை கிராமத்தினைச் சேர்ந்தவர். தஞ்சை தூய பேதுரு பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சாலியமங்கலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு

## மேற்கோள்கள்

பகுப்பு:1908 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
சாரங்கர் சட்டமன்றத் தொகுதி

**சாரங்கர் சட்டமன்றத் தொகுதி** *(Sarangarh Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது சரங்கர்-பிலைகர் மாவட்டத்தில் அமைந்துள்ளது. சாரங்கர், ராய்கர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியை சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:சத்தீசுகர் சட்டப் பேரவைத் தொகுதிகள்
பள்ளிப்புறம்

**பள்ளிப்புறம்** என்ற புறநகர்ப் பகுதியானது, இந்தியாவின் கேரளம் மாநிலத்தில் எர்ணாகுளம் மாவட்டத்தின் கொச்சி வட்டத்தில் அமைந்துள்ளது.

## அமைவிடம்
பள்ளிப்புறம், கடல் மட்டத்திலிருந்து சுமார் 31.03 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** பள்ளிப்புறம் ஊரின் அஞ்சல் குறியீட்டு எண் 683514 ஆகும்.

** பள்ளிப்புறத்தில் கி. பி. 1503-ஆம் ஆண்டு போர்த்துக்கீசர்களால் பள்ளிப்புறம் கோட்டை கட்டப்பட்டது. 

** பள்ளிப்புறம் பகுதியில் கி. பி. 1507-ஆம் ஆண்டு போர்த்துக்கீசர்களால் கட்டப்பட்ட பனிமய மாதா பெருங்கோவில் உள்ளது.

** பள்ளிப்புறம் பகுதியானது, வைப்பின் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, எர்ணாகுளம் மக்களவைத் தொகுதி சார்ந்தது.
## மேற்கோள்கள்

பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும்
கௌரிசாகர் புகுரி

**கௌரிசாகர் புகுரி** (*Gourisagar Pukhuri*) என்பது இந்தியாவின் அசாம் மாநிலம், சிவசாகர் மாவட்டத்தில் உள்ள சிவசாகரில் இருக்கும் ஒரு செயற்கை ஏரியாகும். சிவசாகர் நகரத்திலிருந்து 12 கி.மீ தொலைவில் இந்த ஏரி அமைந்துள்ளது.

## பெயர்க்காரணம்
கௌரிசாகர் புகுரி, கௌரிசாகர் ஏரி என்று பிரபலமாக அறியப்படுகிறது. இதன் வடக்குக் கரையில் மூன்று கோயில்கள் உள்ளன. தேவிடோல் கோயில் மணற்கல் சிற்பங்களால் அலங்கரிக்கப்பட்டுள்ளது.  குளிர்காலத்தில் இடம்பெயர்ந்து வரும் பறவைகள் அதிக எண்ணிக்கையில் ஏரிக்கு வருகை தருகின்றன

## வரலாறு
கௌரிசாகர் ஏரி 1715 மற்றும் 1719 ஆம் ஆண்டுகளுக்கு  இடையில் மன்னர் சிவசிங்கரின் மனைவியான ராணி புலேசுவரியால் கட்டப்பட்டது.

## மேற்கோள்கள்


பகுப்பு:அசாம் ஏரிகள்
பகுப்பு:சிவசாகர் மாவட்டம்
கப்லா பீல்

**கப்லா பீல்** (*Kapla Beel*) என்பது இந்தியாவின் அசாம் மாநிலம், பார்பேட்டா மாவட்டத்தில் உள்ள சர்தேபரி வருவாய் கோட்டத்தில் பனியாகுச்சி-அலதிபாரி கிராமங்களுக்குத் தெற்கே அமைந்திருக்கும் ஓர் ஏரியும் ஈரநிலமுமாகும். 

## பரப்பளவு
கப்லா ஏரியின் பரப்பளவு 25 எக்டேர்களாகும்..

## நீர்வாழ் விலங்குகள்

கப்லா ஏரியானது கவாய் (பனையேறிக் கெண்டை), கிளாரியசு பாட்ராசசு எனப்படும் நன்னீர் கெளுத்தி மீன் , எட்டோரோப்நியூசுடெசு போசிலிசு எனப்படும் கொட்டும் கெளுத்தி மீன், சன்னா சிடைரட்டா எனப்படும் பாம்புத்தலை மீன், ஆலிவ் பார்பு எனப்படும் புத்தி மீன், டிரைகோகாசுட்டர் பாசியாட்டா எனப்படும்  கலிகானா மீன், வால்லாகோ அட்டு எனப்படும் பராலி மீன் போன்ற பல வகையான உள்நாட்டு மீன்களின் வாழ்விடமாகும்.

## மேற்கோள்கள்

பகுப்பு:அசாம் ஏரிகள்
பகுப்பு:பார்பேட்டா மாவட்டம்
மோரிகாலங்கு பீல்

**மோரிகாலங்கு பீல்** (*Morikalang Beel*) என்பது இந்தியாவின் அசாம் மாநிலத்தில் உள்ள மரிகாவன் மாவட்டத்தில் அமைந்துள்ள ஓர் ஏரியாகும். மரிகாலங்கு ஏரி, மரிகாலாங்கு பீல் என்ற பெயர்களாலும் இந்த ஏரி அழைக்கப்படுகிறது.  U-வடிவத்தில்  காணப்படும் இந்த ஏரி இரெய்னா பத்தர் கிராமம் மற்றும் புகாகான் கிராமம் ஆகிய கிராமங்களால் சூழப்பட்டுள்ளது. 

## மீன்வள மேலாண்மை
மோரிகாலங்கு ஏரி நீர் மேலாண்மையை ஒழுங்குபடுத்துகிறது. மீன் மற்றும் பிற நீர்வாழ் உயிரினங்களை அறுவடை செய்வதற்கும் இந்த ஏரி பெயர் பெற்றது ஆகும்.

## மேற்கோள்கள்

பகுப்பு:அசாம் ஏரிகள்
பகுப்பு:மரிகாவன் மாவட்டம்
மகுரி மோட்டாபுங்கு பீல்

**மகுரி மோட்டாபுங்கு பீல்** (*Maguri Motapung Beel*) என்பது இந்தியாவின் அசாம் மாநிலம், தின்சுகியா மாவட்டத்தில் உள்ள மோட்டாபுங்கு கிராமத்தின் திப்ரு-சைகோவா தேசியப் பூங்காவிற்கு அருகில் உள்ள ஓர் ஏரியும் ஈரநிலமுமாகும். மகுரி மோட்டாபுங்கு பீல், மகுரி மோட்டாபுங்கு ஏரி, மகுரி பீல், மகுரி ஏரி என பல்வேறு பெயர்களாலும் இந்த ஏரி அறியப்படுகிறது. மகுரி மோட்டாபுங்கு ஏரி வனவிலங்குகளுக்கு இயற்கையான வீடாகவும், உள்ளூர் சமூகங்களுக்கு வாழ்வாதார ஆதாரமாகவும் செயல்படுகிறது.

## பெயர்க்காரணம்
மகுரி என்பது கெளுத்தி மீனைக் குறிக்கும் உள்ளூர் சொல்லாகும். மோட்டாபுங்கு என்பது அருகிலுள்ள கிராமத்தின் பெயர். பீல் அல்லது பில் என்றால் அசாமிய மொழியில் ஏரி என்று பொருளாகும். 

## புவியியல்
மகுரி மோட்டாபுங்கு பீல், தின்சுகியா நகரத்திலிருந்து சுமார் 9 கி.மீ தொலைவிலும், திப்ருகர் விமான நிலையத்திலிருந்து 50 கி.மீ தொலைவிலும் அமைந்துள்ளது. இந்த ஏரி, திப்ரு-சைகோவா தேசிய பூங்காவின் நுழைவாயிலான குய்ச்சான் ஃபெர்ரி காட் பகுதியிலிருந்து 3.8 கி.மீ தொலைவில் உள்ளது. மகுரி மோட்டாபுங்கு பீல், திப்ரு நதியின் தென் கரையில் அமைந்துள்ளது.  இது திப்ரு நதியை ஒரு சிறிய கால்வாய் வழியாக இணைத்து இறுதியாக பிரம்மபுத்திரா நதியைச் சந்திக்கிறது. 

## பறவை, விலங்குகள்
மகுரி மோட்டாபுங்கு பீல் பல வகையான பறவைகளுக்கு இயற்கையான வாழ்விடமாகும். இந்த ஏரி 110 எண்ணிக்கைக்கும் மேற்பட்ட வசிக்கும் மற்றும் புலம்பெயர்ந்த பறவை இனங்களுக்கு ஒரு முக்கியமான வாழ்விடமாகும்.  இதில் செம்பட்டியலில் இடம்பெற்றுள்ள ச்சுறுத்தலுக்கு உள்ளான எட்டு இனங்கள் அடங்கும். இவற்றில் லாடிசில்லா சினராசென்சு எனப்படும் குருவி வகை , பெருசீனசு வாத்து எனப்படும் வெள்ளைக் கண் வாத்து, வெள்ளை இறக்கைகள் கொண்ட மர வாத்து மற்றும் பால்கேட்டடு  வாத்து எனப்படும் மடிப்பு வாத்து ஆகியவை இதில் அடங்கும்.

118 ஆண்டுகளுக்குப் பிறகு முதல் முறையாக 2021 ஆம் ஆண்டில் மகுரி மோட்டாபுங்கு பீல் ஈரநிலத்தில் ஓர் அரிய மாண்டரின் வாத்து காணப்பட்டது 

## மேற்கோள்கள்

பகுப்பு:அசாம் ஏரிகள்
பகுப்பு:தின்சுகியா மாவட்டம்
மெர் பீல்

**மெர் பீல்** (*Mer Beel*) என்பது இந்தியாவின் அசாம் மாநிலத்தில் உள்ள நகாமோ மாவட்டத்தில் அமைந்துள்ள ஓர் ஏரியாகும். 25 எக்டேர் பரப்பளவில் இந்த ஏரி பரவியுள்ளது. ஒரு சுற்றுலா தலமாகக் கருதப்படும் இங்கு ஒரு சுற்றுச்சூழல் சுற்றுலா பூங்கா நிறுவப்பட்டுள்ளது. மேலும் "மெர் பீல்" என்ற பெயர் ஒரு நிலப்பரப்பைச் சுற்றியுள்ள ஒரு பரந்த நீர்நிலையைக் குறிப்பதாகக் கூறப்படுகிறது.

## மேற்கோள்கள்

பகுப்பு:அசாம் ஏரிகள்
பகுப்பு:நகாமோ மாவட்டம்
உர்பத்து பீல்

**உர்பத்து பீல்** (*Urpad Beel*) என்பது இந்தியாவின் அசாம் மாநிலத்தில் உள்ள கோல்பாரா மாவட்டத்தில் இருக்கும் அகியா கிராமத்தில் அமைந்துள்ள ஓர் ஏரியாகும். இயற்கை ஏரியான இது கோல்பரா மாவட்டத்தின் மாவட்ட தலைமையகமான கோல்பராவிலிருந்து 9 கி.மீ தொலைவில் அமைந்துள்ளது. உர்பத்து பீல் கீழ் அசாமின் மிகப்பெரிய இயற்கை ஏரிகளில் ஒன்றாகும்.

## நீர்வாழ் உயிரினங்கள்
உர்பத்து ஏரி பல வகையான மீன்கள் மற்றும் பறவைகளுக்கு இயற்கையான வாழ்விடமாகும். பெருநாரை, சிறிய சீழ்க்கைச்சிரவி மற்றும் மீன்கொத்திகள் போன்ற பறவைகளின் முக்கியமான வாழ்விடமாகும். இங்கு நீர் அல்லி மற்றும் பொதுவான நீர் பதுமராகம் போன்ற நீர்வாழ் தாவரங்களும் உள்ளன.

## பாதுகாப்பு
2020ஆம் ஆண்டு பிப்ரவரி மாதம் 24 ஆம் தேதியன்று அசாம் மண் பாதுகாப்பு மற்றும் சமூக நலத்துறை அமைச்சர் பிரமிளா ராணி பிரம்மா, உர்பத் ஏரியை அழகுபடுத்த 1 கோடி ரூபாய் மதிப்பிலான திட்டத்திற்கு அடிக்கல் நாட்டினார்.

## மேற்கோள்கள்

பகுப்பு:அசாம் ஏரிகள்
பகுப்பு:கோல்பாரா மாவட்டம்
பைலியம் கான்டன்சென்சி

***பைலியம் கான்டன்சென்சி*** (*Phyllium gantungense*) என்பது பைலியிடே குடும்பத்தைச் சேர்ந்த ஒரு பூச்சி சிற்றினமாகும். இது பிலிப்பீன்சில் மட்டுமே காணப்படும் அகணிய உயிரி ஆகும்.

## வகைப்பாட்டியல்
பலவானில் உள்ள மவுண்ட் கன்டுங்கிலிருந்து கிடைத்த பெண் ஒற்றை மாதிரியின் அடிப்படையில் 2009ஆம் ஆண்டில் *பைலியம் கான்டன்சென்சி* விவரிக்கப்பட்டது. இந்த மாதிரி சிற்றினம் தற்போது ஜெனோவாவின் இயற்கை வரலாற்று அருங்காட்சியகத்தில் சேமிக்கப்பட்டுள்ளது.

## மேற்கோள்கள்

## வெளி இணைப்புகள்
* 

பகுப்பு:இலைப்பூச்சிகள்
சிவந்த மலர்

**சிவந்த மலர்** (*Sivantha Malar*) 1992 ஆம் ஆண்டில் வெளிவந்த தமிழ்த் திரைப்படமாகும். அதிரடியான பரபரப்பூட்டும் இத்திரைப்படத்தை சசிமோகன் இயக்கினார். செல்வாவின் எழுத்திலும், கே. ஆர். கங்காதரன் தயாரிப்பிலும் வெளிவந்த இத்திரைப்படத்தில் சரத்குமார், கௌதமி, விஜயகுமார், ஸ்ரீவித்யா ஆகியோர் நடித்திருந்தனர். இத்திரைப்படம் 1992 மார்ச் 6 அன்று வெளியிடப்பட்டது.

## நடிகர், நடிகையர்
*சரத்குமார் - ஆய்வாளர் விஜய்
*கௌதமி - பிரபா
*விஜயகுமார்
*ஸ்ரீவித்யா
*கவுண்டமணி - மாறன்
*செந்தில்
*டெல்லி கணேஷ் - அமைச்சர் சிவலிங்கம் 
*தலைவாசல் விஜய்

## பாடல்கள்
இத்திரைப்படத்திற்கு மரகதமணி இசையமைத்திருந்தார். பாடல் வரிகளைக் கவிஞர் புலமைப்பித்தன் எழுதியிருந்தார். 

*"எதுவரை போகும் ஆகாயம்" – எஸ். பி. பாலசுப்பிரமணியம், சித்ரா
*"ஒரு நிமிசம் அது போதுமே" – கே. எஸ். சித்ரா
*"எரியுதே இதென்ன நிலவு நிலவு." – எஸ். பி. பாலசுப்பிரமணியம், கே. எஸ். சித்ரா
*"ஒரு பாட்டு வந்துச்சா சுதி" – எஸ். பி. பாலசுப்பிரமணியம், கே. எஸ். சித்ரா

## மேற்கோள்கள்
 

## வெளி இணைப்புகள்
*

பகுப்பு:1992 தமிழ்த் திரைப்படங்கள் 
பகுப்பு:இந்தியத் தமிழ்த் திரைப்படங்கள் 
பகுப்பு:கீரவாணி இசையமைத்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
கோர்பா சட்டமன்றத் தொகுதி

**கோர்பா சட்டமன்றத் தொகுதி** *(Korba Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது கோர்பா மாவட்டத்தில் அமைந்துள்ளது. இது கோர்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:சத்தீசுகர் சட்டப் பேரவைத் தொகுதிகள்
பைலியம் போனிபாசியோய்

**பைலியம் போனிபாசியோய்** (*Phyllium bonifacioi*) என்பது இலைப் பூச்சிக் குடும்பமான பிலிடேவில் உள்ள ஓர் சிற்றினமாகும். இது நியு கினி பகுதிகளில் மட்டுமே காணப்படும் அகணிய உயிரி.

பிலிப்பீன்சின் லூசோன் தீவின் வடக்கே *பை. போனிபாசியோய்* காணப்படுகிறது. இந்த சிற்றினத்திற்கு ஆண்ட்ரேசு போனிபாசியோவின் நினைவாகப் பெயரிடப்பட்டது. *பை. போனிபாசியோய்* கொய்யா இலைகளை உண்கிறது. ஆண் பூச்சிகள் பெண் பூச்சிககளை விட மெல்லிய இறக்கைகளைக் கொண்டதாகவும் ஒளி ஊடுருவக்கூடியதாகவும் இருக்கும். பெண் பூச்சிகள் அதிக இலை போன்ற இறக்கைகளைக் கொண்டுள்ளன. இவற்றின் உணர்கொம்பு குட்டையாக இருக்கும். இந்த இலைபூச்சியின் நிறம் பச்சை நிறத்தில் பழுப்பு நிற புள்ளிகளுடன் காணப்படும். *பை. போனிபாசியோய்* உடல் நீளம் 1.&nbsp;செ.மீ (0.3 அங்குலம்).

## மேற்கோள்கள்

## வெளி இணைப்புகள்
* 

பகுப்பு:பூச்சிகள்
பகுப்பு:கணுக்காலிகள்
பகுப்பு:முதுகெலும்பிலிகள்
சத்யநாத்து போரா

**சத்யநாத்து போரா** (*Satyanath Borah*) இந்தியாவின் அசாம் மாநிலத்தைச் சேர்ந்த  ஓர் அசாமிய இலக்கண நிபுணர் ஆவார். 1860 முதல் 1925ஆம் ஆண்டு வரையிலான காலத்தில் இவர் வாழ்ந்தார். கட்டுரையாளர் மற்றும் இசையமைப்பாளராகவும் இவர் அறியப்படுகிறார். சில சமயங்களில் எச்சோன் அக்சோமியா என்ற புனைப்பெயரில் எழுதினார். சத்யநாத்து போரா இந்தியாவின் சுதந்திரப் போராட்டத்தில் பங்கேற்றார். அசாமிய மொழிப் பத்திரிகையான சோனகி மற்றும் உசா பத்திரிகையுடனும் தொடர்பு கொண்டிருந்தார். 28 நவீன அசாமிய பாடல்களைக் கொண்ட கீதாவாலி என்ற புத்தகத்தை எழுதினார். சாரதி (வழிகாட்டி அல்லது தேர், 1915), கேந்திர சபா (1925), சிந்தகோலி (சிந்தனை மொட்டுகள், 1935) மற்றும் ஆகாசு-ரகசியா (வானத்தின் மர்மம்), சீவனார் ஓமியா ஆகியன இவரது பிற படைப்புகளாகும். அசாமிய இலக்கணம் குறித்த போகோல் பைகோரோன் என்ற புத்தகம் இவரது இலக்கண நூல் ஆகும். 

## மேலும் காண்க
* அசாமிய இலக்கியம்

## மேற்கோள்கள்

## வெளி இணைப்புகள்
* Books at Open Library.
* Sarathi at tirbhumi.com.

பகுப்பு:1860 பிறப்புகள்
பகுப்பு:1925 இறப்புகள்
பகுப்பு:இந்திய எழுத்தாளர்கள்
பகுப்பு:அசாமிய எழுத்தாளர்கள்
பகுப்பு:அசாமிய நபர்கள்
செயந்த மாதாப் போரா

**செயந்த மாதாப் போரா**  (*Jayanta Madhab Bora*) இந்தியாவின் அசாம் மாநிலத்தைச் சேர்ந்த ஓர் அசாமிய நாவலாசிரியர் ஆவார். 2017 ஆம் ஆண்டில் மோரியாகோலா என்ற நாவலுக்காக சாகித்ய அகாடமி விருதைப் பெற்றார்.

இந்த நாவல் பிரம்மபுத்திராவில் மூழ்கிய மோரியாகோலா என்ற குக்கிராமத்தின் பின்னணியில் அமைக்கப்பட்டுள்ளது. 1985 முதல் 25 ஆண்டுகளாக கிராமம் மற்றும் கிராம மக்களின் சமூக-பொருளாதார நெருக்கடி குறித்து சேகரிக்கப்பட்ட பொருட்களின் மீது இந்நாவலுக்காக ஆசிரியர் ஆராய்ச்சி செய்தார்.

## விருதுகள்
*சாகித்ய அகாடமி விருது
*பி.ஆர். அம்பேத்கார் தேசிய இலக்கிய விருது

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:அசாமிய எழுத்தாளர்கள்
பகுப்பு:இந்திய எழுத்தாளர்கள்
பகுப்பு:சாகித்திய அகாதமி விருது பெற்றோர்
கோவா மாநிலச் சட்டமன்றத் தொகுதிகளின் பட்டியல்

**கோவா சட்டமன்றத் தொகுதிகளின் பட்டியல்** (*List of constituencies of the Goa Legislative Assembly*) என்பது கோவா சட்டமன்றத்தில் அடங்கியுள்ள 40 தொகுதிகளின் பட்டியல் ஆகும். கோவா சட்டமன்றம் என்பது இந்தியாவின் மேற்குக் கடற்கரையில் உள்ள இந்திய மாநிலமான கோவாவின் ஒற்றை அவை சட்டமன்றமாகும். இதன் அவை போர்வோரிமில் உள்ளது. மேலும் முன்னதாக சட்டமன்றம் கலைக்கப்படாவிட்டால், ஐந்து ஆண்டு காலத்திற்கு அமலில் இருக்கும். கோவா பரப்பளவில் இந்தியாவின் மிகச்சிறிய மாநிலமாகவும், மக்கள்தொகையில் நான்காவது மிகச்சிறிய மாநிலமாகவும் உள்ளது. கோவா சட்டமன்றம் 1963 முதல் உள்ளது. 2022 தேர்தலின்படி, இது 40 தொகுதிகளைக் கொண்டுள்ளது.

இந்தியா சுதந்திரம் அடைந்ததிலிருந்து, பட்டியல் சாதியினர், பழங்குடியினர் ஆகியோருக்கு இடஒதுக்கீடு வழங்கப்பட்டுள்ளது. இது அரசியல் பிரதிநிதித்துவத்தை உறுதி செய்கிறது. மேலும் அரசியலமைப்பு பட்டியல் இனத்தவருக்கும் பழங்குடியினருக்கும் சீர்திருத்தச் செயலாக்கப் பொதுவான கொள்கைகளை வகுக்கிறது. 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகையில் 1.74% பேர் பட்டியல் சாதியினர் என்று குறிப்பிடப்பட்டுள்ளது. இதன்படி, சட்டமன்றத்தில் ஒரு தொகுதி (பெர்னெம்) பட்டியல் சாதியினரின் வேட்பாளர்களுக்கு ஒதுக்கப்பட்டுள்ளது.

## தொகுதிகள்
வலது|thumb|300x300px|கோவாவில் உள்ள தொகுதிகளின் வரைபடம்

## மேற்கோள்கள்

பகுப்பு:இந்திய மாநிலங்களின் சட்டமன்றத் தொகுதிகளின் பட்டியல்கள்
பினந்த சந்திர பருவா

**பினந்த சந்திர பருவா**  (*Binanda Chandra Barua*) இந்தியாவின் அசாம் மாநிலத்தைச் சேர்ந்த ஓர் எழுத்தாளர் ஆவார். 1901ஆம் ஆண்டு முதல் 1994ஆம் ஆண்டு வரையிலான காலத்தில் இவர் வாழ்ந்தார். தியோக்கு நகரத்தைச் சேர்ந்த இவர் ஒரு கவிஞராகவும் அறியப்படுகிறார். துவோனி கோபி என்ற பெயரால் பரவலாக அறியப்படுகிறார். இவரது புனைப்பெயர் கெர்பாய் சர்மா என்பதாகும். 1966 ஆம் ஆண்டு பினந்த சந்திர பருவா அசாம் மாநில சாகித்ய சபையின் தலைவராக இருந்தார். கர்காவன், சங்கத்வானி, செய்த்வானி மற்றும் பிரதித்வானி போன்றவை இவருடைய சில பிரபலமான புத்தகங்களாகும். கர்காவன் என்பது இவரது புகழ்பெற்ற கவிதை நூலாகும். இதில்  அகோம் இராச்சியத்தின் தலைநகரான கர்காவனின் அரசாட்சியை இவர் விவரிக்கிறார். 1989 ஆம் ஆண்டு அசாம் சாகித்ய சபை இவருக்கு சாகித்யாச்சார்யா பட்டம் வழங்கியது. சுதந்திரத்திற்கு முந்தைய காலத்தில் அசாமி நாடகத்தின் வளர்ச்சிக்கும் இவர் பங்களித்தார். இவரின் மகன் புகழ்பெற்ற இந்திய ஓவியர் மற்றும் கலைஞர் நீல் பவன் பருவா என்பவராவார். இவர் பிரபல அசாமிய பாடகி தீபாலி பார்த்தை திருமணம் செய்து கொண்டார்.

## மேற்கோள்கள்

பகுப்பு:1901 பிறப்புகள்
பகுப்பு:1994 இறப்புகள்
பகுப்பு:இந்திய எழுத்தாளர்கள்
பகுப்பு:அசாமிய எழுத்தாளர்கள்
பகுப்பு:கவிஞர்கள்
சந்திர பாரதி

**சந்திர பாரதி**  (*Chandra Bharati*) இந்தியாவின் அசாம் மாநிலத்தைச் சேர்ந்த ஓர் எழுத்தாளர் ஆவார். 1525 – 1578) 16 ஆம் நூற்றாண்டின் கவிஞர், இலக்கியவாதி மற்றும் சமசுகிருத இலக்கண வல்லுநர் என்று அறியப்படும் இவர் 1525 ஆம் ஆண்டு முதல் 1578 ஆம் ஆண்டு வரை வாழ்ந்துள்ளார். அசாம் மாநிலத்தின் காம்ரூப்பு மண்டலத்தின் பார்பேட்டாவைச் சேர்ந்தவர். பிரம்மபுத்திராவின் அருகே உள்ள ராசத்துவாரில் உள்ள மலையில் உள்ள ஒரு கல் பலகையில் உள்ள கல்வெட்டு, அந்த மலை சந்திர பாரதியின் வசிப்பிடமாக இருந்ததாகக் கூறுகிறது. 

## குடும்பம்
சந்திர பாரதி மனைவியின் பெயர் தாரா தேவி என்பதாகும். அவர்களின் மகன் பாட்டாதேவா "அசாமி உரைநடையின் தந்தை" என்று அறியப்பட்டார்.

## மேற்கோள்கள்

பகுப்பு:1520 பிறப்புகள்
பகுப்பு:1578 இறப்புகள்
பகுப்பு:அசாமிய எழுத்தாளர்கள்
பகுப்பு:கவிஞர்கள்
ஜான் மகேந்திரன்

**ஜான்** என்று அழைக்கப்படும் **ஜான் மகேந்திரன்** (*John Mahendran*) என்பவர் ஒரு இந்திய திரைப்பட இயக்குநர், திரைக்கதை எழுத்தாளர் ஆவார். இவர் தமிழ், தெலுங்கு மொழி படங்களில் பணியாற்றியுள்ளார். ஜான் பிரபல தமிழ்த் திரப்பட படைப்பாளியான  மகேந்திரனின் மகன் ஆவார்.

## தொழில்
1997 சூலையில் வெளியான தகவல்கள் படி, ஜான் மணிரத்னத்தின் தயாரிப்பு நிறுவனத்தின் தயாரிப்பில் மனோஜ் பாரதிராஜா முன்னணி வேடத்தில் நடிகும் ஒரு படத்தை இயக்கம் திட்டமிட்டுளதாகக் கூறின, ஆனால் அந்தப் படத் திட்டம் நிறைவேறவில்லை. பின்னர் ஜான் தெலுங்கு காதல் நாடகப்படமான *பிரேமிச்சேதி எந்துகம்மா* (1999)  படத்தின் மூலம் இயக்குநராக அறிமுகமானார். மேலும் புதுமுகங்கள் பிரகாஷ் கோவெலமுடி மற்றும் மஹேக் சாஹல் நடித்த *நீத்தோ* (2002) படத்தையும் இயக்கினார். அந்தப் படம் வணிக ரீதியாக மோசமாக செயல்பட்டது. பின்னர் இவர் தமிழில் இயக்கிய *[[சச்சின் (திரைப்படம்)|சச்சின்]]* (2005) படத்தில் விஜய், ஜெனிலியா டி'சோசா, பிபாசா பாசு ஆகியோர் முக்கிய வேடங்களில் நடித்தனர். பின்னர் ஜான் சுயாதீன தமிழ்த் திரைப்படமான *[[ஆணிவேர் (2006 திரைப்படம்)|ஆணிவேர்]]* (2006) படத்தில் பணியாற்றினார். இது ஈழப் போரில் சிக்கிய ஒரு மருத்துவரின் கதையைச் சொன்னது. இந்தப் படம் நேர்மறையான விமர்சனங்களைப் பெற்றது. மேலும் தமிழ் புலம்பெயர்ந்தோர் உள்ள பகுதிகளில் வெளியிடப்பட்டது. பின்னர்  சிபிராஜ், அபர்ணா பிள்ளை நடிப்பில் *உறுமி* படத்தின் முதல் கட்ட படப்பிடிப்பை முடித்தார், ஆனால் படம் பின்னர் கைவிடப்பட்டது. &#x5B; *[[விக்கிப்பீடியா:சான்று தேவை|<span title="This claim needs references to reliable sources. (December 2024)">சான்று தேவை</span>]]* &#x5D; பின்னர் இவர் விஷால் நடிக்கும் ஒரு படத்திற்கும், ஜீவன் நடிக்கும் *சரவெடி* என்ற படத்திற்கும் முன் தயாரிப்புப் பணிகளைத் தொடங்கினார், ஆனால் இரண்டு படத் திட்டங்களும் நிறைவேறவில்லை.

2011 ஆம் ஆண்டு நகுல், ஐந்த்ரிதா ரே நடிப்பில் *"தலைப்புச் செய்திகள்"* என்ற அரசியல் நகைச்சுவைத் திரைப்படப் பணிகளில் ஜான் பணியாற்றத் தொடங்கினார். மேலும் அந்தப் படக் குழு ஒரு ஒளிப்படப் படப்பிடிப்பு நடத்தியது. பின்னர் படத்தின் தலைப்பு *"சடுகுடு"* என்று மாற்றபட்டது. ஆனாலும் அந்தத் திட்டம் கைவிடப்பட்டது. &#x5B; *[[விக்கிப்பீடியா:சான்று தேவை|<span title="This claim needs references to reliable sources. (December 2024)">சான்று தேவை</span>]]* &#x5D; 2010களின் முற்பகுதியில், ஜான், இயக்குநர் கண்ணனுக்கு இந்தி திரைப்படமான *[[டெல்லி பெல்லி]]*யின் திரைக்கதையை மறுசீரமைப்பு செய்யும் பணியில் உதவியதன் மூலம் *[[சேட்டை (திரைப்படம்)|சேட்டை]]* (2013) படத்தின் எழுத்துப் பணிகளில் பணியாற்றினார். மேலும், *[[ராஞ்சனா]]* (2013) என்ற இந்தி படத்தின் தமிழ் மொழிமாற்றமான  *அம்பிகாபதி* படத்திற்கு உரையாடல் எழுதுவதிலும் ஈடுபட்டார். பின்னர், சென்னையில் உள்ள போஃப்டா திரைப்பட கல்வி நிறுவனத்தில் திரைக்கதை, உரையாடல்  ஆசிரியராகப் பணியாற்றிய அதே வேளையில், *[[காஷ்மோரா]]* (2016), *[[மொட்ட சிவா கெட்ட சிவா]]* (2017) உள்ளிட்ட படங்களில் எழுத்தாளராகப் பணியாற்றினார்.

2022 ஆம் ஆண்டில், எம். பத்மகுமார் இயக்கிய மலையாளத் திரைப்படமான *[[ஜோசப் (2018 திரைப்படம்)|ஜோசப்பின்]]* அதிகாரப்பூர்வ மறுஆக்கமான *விசித்திரன்* என்ற தமிழ்த் திரைப்படத்தின் எழுத்துப் பணிகளை மேற்கொண்டார்.

## திரைப்படவியல்

### இயக்குநர்

### நடிகர்

### எழுத்தாளர்

## மேற்கோள்கள்

## வெளி இணைப்புகள்
*

பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:வாழும் மக்கள்
மங்கொம்பு - 13

**மங்கொம்பு - 13** *(MO 13 - Pavithra)* முன்மொழிவு எண்: *(IET - 13983)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். **[[மங்கொம்பு - 5]]** மற்றும் **Surekha** ஆகிய நெல் இரகங்களை பரம்பரைத் தேர்வு முறையில் இணைத்து உருவாக்கப்பட்ட இது, ஒரு கலப்பின புதிய நெல் இரகமாகும். இந்தியாவின் கேரள மாநிலத்தின் ஆலப்புழா மாவட்டத்தில் உள்ள மங்கொம்பு வேளாண் ஆய்வு நிறுவனமான நெல் ஆய்வு நிலையம், 1998 ஆம் ஆண்டு வெளியிடப்பட்ட இந்நெல் வகையை, **பவித்ரா** என்ற பெயரிலும் அழைக்கப்படுகிறது.

## பின்னணி
நடுத்தர கால அளவில் அறுவடைக்கு தயாராகும் இந்த நெல் வகை, 115 – 120 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் தடித்த, சிவப்பு நிறமாகும். மேலும் உறை கருகல், உறை அழுகல், பழுப்பு நிறத் தத்துப்பூச்சி (BPH), மற்றும் மரபணு மாற்றுப் பயிர் (GM) உயிரியல் வகை-5 (Biotype-5)க்கு தாங்கும் தன்மை கொண்ட, குள்ள நெல் இரகமாகும். 

## சான்றுகள்
 

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
ஜி. இ. சின்னதுரை

**ஜி. இ. சின்னதுரை** (*G. E. Chinnadurai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் சுக்ரவர்பேட்டை பகுதியினை சேர்ந்தவர். கோயம்புத்தூர் ஒன்றிய உயர்நிலைப் பள்ளியில் கல்வி பயின்றுள்ளார். சென்னை பச்சையப்பன் கல்லூரியிலும் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கோயம்புத்தூர் மேற்கு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1923 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
மாளிகைக்காடு

**மாளிகைக்காடு** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது காரைதீவு பிரதேச செயலாளர் பிரிவில் அமைந்துள்ளது. இது அம்பாறைக்கு வடகிழக்கே சுமார் 25 கிலோமீட்டர் தூரத்தில் அமைந்துள்ளது. இது மாளிகைக்காடு கிழக்கு, மாளிகைக்காடு மத்தி, மாளிகைக்காடு மேற்கு என மூன்று கிராம அலுவலர் பிரிவுகளாகப் பிரிக்கப்பட்டுள்ளது.  இது ஒரு கடற்கரைக் கிராமம் ஆகும்.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:அம்பாறை மாவட்டத்தில் உள்ள ஊர்களும், நகரங்களும்
என்னினமே என் சனமே

"**என்னினமே என் சனமே**" என்ற பாடலானது 1990ம் ஆண்டு விடுதலைப் புலிகளின் கலைபண்பாட்டுக் கழகத்தினரால் வெளிவந்த "*வேங்கைகளின் விடுதலை வேதங்கள்*" என்னும் பாடல் தொகுப்பில் இடம்பெற்ற பாடலாகும். கவிஞர் நாவண்ணன் எழுதிய வரிகளில் இசைவாணர் கண்ணனின் இசையில் இப்பாடலைப் பாடியவர் பொன் சுந்தரலிங்கம் அவர்கள். இது கவிஞர் நாவண்ணனின் முதலாவது பாடலாகும். இப்பாடலானது போராளி ஒருவர் பாடுவதாக அமைந்தது. தன்னலம் துறந்த போராளிக்கும் சமூகத்துக்குமான உறவின் வெளிப்பாடானது இப்பாடல்.

## முழுப் பாடல்

என்னினமே என் சனமே
என்னை உனக்குத் தெரிகிறதா?
எனது குரல் புரிகிறதா?

மண்ணை இன்னும் நேசிப்பவன் - அதனால்
மரணத்தையே யாசிப்பவன்

அன்னை தந்தை எனக்குமுண்டு
அன்பு செய்ய உறவுமுண்டு
என்னை நம்பி உயிர்களுண்டு
ஏக்கம் நெஞ்சில் நிறைய உண்டு - எனினும்
மண்ணை இன்னும் நேசிப்பவன் - அதற்காய்
மரணத்தையே யாசிப்பவன்

பாசறை நான் புருந்த இடம்
பதுங்குகுழி உறங்குமிடம்
தேசநலன் எனது கடன்
தேன் தமிழே எனது திடம் – அதனால்
மண்ணை இன்னும் நேசிப்பவன் - அதற்காய்
மரணத்தையே யாசிப்பவன்

என்முடிவில் விடிவிருக்கும்
எதிரிகளின் அழிவிருக்கும்
சந்ததிகள் சிரித்து நிற்க
சரித்திரத்தில் நிறைந்திருப்பேன் - அதனால்
மண்ணை இன்னும் நேசிப்பவன் - அதற்காய்
மரணத்தையே யாசிப்பவன்



## மேற்கோள்கள்
* 
* 
* 
* 
* 

பகுப்பு:ஈழப் போராட்டப் பாடல்கள்
எசு. சின்னகருப்பத் தேவா்

**எசு. சின்னகருப்பத் தேவா்** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் திருப்பரங்குன்றம் நகரைச் சேர்ந்தவர். பசுமலையில் பள்ளிக் கல்வியினையும் மதுரை கல்லூரியில் கல்லூரிக் கல்வியினையும் சின்னகருப்பத் தேவர் முடித்துள்ளார். இந்திய தேசிய காங்கிரசு கட்சியினைச் சார்ந்த இவர், 1957, 1962ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தல்களில் திருப்பரங்குன்றம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

 

### 1962

 

## மேற்கோள்கள்

பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
என். சின்ன முனுசாமி செட்டி

**என். சின்ன முனுசாமி செட்டி** (*Chinna Munisamy Chettiar N*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கிருஷ்ணகிரி மாவட்டம் இம்மிடிநாயக்கனப்பள்ளி கிராமத்தினைச் சேர்ந்தவர். சுதந்திராக கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உத்தனப்பள்ளி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1962

## மேற்கோள்கள்

பகுப்பு:1925 பிறப்புகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:சுதந்திராக் கட்சி அரசியல்வாதிகள்
சி. கே. சின்னராஜி

**சி. கே. சின்னராஜி** (*C. K. Chinnaraji*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பத்தூர் மாவட்டம் திருப்பத்தூர் நகராட்சி உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செங்கம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1962

## மேற்கோள்கள்

பகுப்பு:1919 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
சோடியம் ஐதரசன் செலீனைட்டு

**சோடியம் ஐதரசன் செலீனைட்டு** (*Sodium hydrogen selenite*) என்பது HNaO3Se என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். ஓர் ஐதரசன், ஒரு சோடியம், மூன்று ஆக்சிசன் மற்றும் ஒரு செலீனியம் அணு என்ற விகிதத்தில் அணுக்கள் சேர்ந்து இச்சேர்மம் உருவாகிறது.

இச்சேர்மம் செலீனசு அமிலத்தினுடைய இணை காரத்தின் சோடியம் உப்பாகும். அத்தியாவசிய சுவடளவு தனிமமான செலீனியத்தை வழங்குவதற்கான சிகிச்சை பயன்பாட்டை இச்சேர்மம் கொண்டுள்ளது. சோடியம் ஐதராக்சைடை செலீனியம் டை ஆக்சைடுடன் சேர்த்து வினைபுரியச் செய்து இதை தயாரிக்கலாம்.

## மேற்கோள்கள்

பகுப்பு:சோடியம் சேர்மங்கள்
பகுப்பு:செலீனியம் சேர்மங்கள்
பகுப்பு:கனிம வேதியியல் சேர்மங்கள்
சோடியம் ஐதரசைடு

**சோடியம் ஐதரசைடு** (*Sodium hydrazide*) என்பது NaN2H3 என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். வெளிர் மஞ்சள் நிறத்தில் திடப்பொருளாகக் காணப்படுகிறது. காற்று, நீர் அல்லது ஆல்ககாலுடன் தொடர்பு கொள்ளும்போது வெடிக்கும்.

## வரலாறும் தயாரிப்பும்
1895 ஆம் ஆண்டு நைட்ரசனின் கீழ் ஐதரசீன் நீரேற்றுடன் அதிகப்படியான சோடியம் உலோகம் சேர்க்கப்பட்டபோது சோடியம் ஐதரசைடு முதன்முதலில் சோடியம் ஐதராக்சைடுடன் கலந்ததாகக் காணப்பட்டது. பின்னர், 1915 ஆம் ஆண்டு வில்லெம் சிலெங்கு என்பவரால் சோடியம் உலோகம் மற்றும் நீரற்ற ஐதரசன் வினையின் மூலம் சோடியம் ஐதரசைடு தூய வடிவத்தில் தனிமைப்படுத்தப்பட்டது. இதைத் தொடர்ந்து 60 °செல்சியசு வெப்பநிலைக்கு  வெப்பப்படுத்துவதன் மூலம் அதிகப்படியான ஐதரசீன்  அகற்றப்பட்டது:

:2Na + 2N2H4 → 2NaN2H3 + H2

சோடியம் அமைடு அல்லது சோடியம் ஐதரைடு மற்றும் ஐதரசீன் ஆகியவற்றின் வினையாலும் சோடியம் ஐதரசைடு தயாரிக்கப்படுகிறது.

## பண்புகள்
சோடியம் ஐதரசைடு என்பது வெளிர்-மஞ்சள் நிற திடப்பொருளாகும். 100 °செல்சியசு வெப்பநிலைக்கு மேல் சூடாக்கும் போது இது வெடிக்கும். காற்று, நீர் அல்லது எத்தனால், ஆல்ககால் ஆகியவற்றுடன் தொடர்பு கொள்ளும்போது வெடிக்கும். இதன் காரணமாக, கரிம வினைகளில் பென்சீன் அல்லது டை எத்தில் ஈதரில் ஒரு தொங்கலாகப் பயன்படுத்தப்படுகிறது. பல்வேறு சேர்மங்களுடன் அணுக்கருநாட்ட கூட்டு வினைகளை நிகழ்த்தும்  திறன் கொண்டுள்ளது. எடுத்துக்காட்டாக நைட்ரைல்கள், அமிட்ரசோன்களாக மாற்றப்படுகின்றன.

## மேற்கோள்கள்

பகுப்பு:சோடியம் சேர்மங்கள்
பகுப்பு:ஐதரசைடுகள்
திருவாய்மூர், நாகப்பட்டினம்

**திருவாய்மூர்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் நாகப்பட்டினம் மாவட்டத்திலுள்ளது.
## அமைவிடம்
திருவாய்மூர், கடல் மட்டத்திலிருந்து சுமார் 27.48 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** திருவாய்மூர் ஊரின் அஞ்சல் குறியீட்டு எண் 610204 ஆகும்.

** வாய்மூர்நாதர் கோயில் என்ற சிவன் கோயில் உள்ளது.

** திருவாய்மூர் பகுதியானது, கீழ்வேளூர் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, நாகப்பட்டினம் மக்களவைத் தொகுதி சார்ந்தது.
## மேற்கோள்கள்

பகுப்பு:நாகப்பட்டினம் மாவட்டத்திலுள்ள ஊர்களும் நகரங்களும்
மேக்சேஃப்

**மேக்சேஃப்** *( MagSafe )* என்பது ஆப்பிள் நிறுவனத்தால் உருவாக்கப்பட்ட ஒரு வகையான காந்த இணைப்பிகளைக் குறிக்கும் பெயராகும். இது மேக் கணினிகளில் மின்சார இணைப்பிற்காகப் பயன்படுத்தப்படுகிறது. இந்த இணைப்பி காந்தத்தின் மூலம் நிலைநிறுத்தப்படுவதால், எதிர்பாராமல் இழுக்கும்போது அது எளிதாகத் துண்டிக்கப்பட்டு, கணினிக்கோ அல்லது அதன் இணைப்பிற்கோ சேதம் ஏற்படாமல் பாதுகாக்கிறது, மேலும் மடிக்கணினி மேசையிலிருந்து கீழே விழாமல் தடுக்கும்.  இது முதன்முதலில் 2006-ஆம் ஆண்டு மேக்புக் புரோவில் அறிமுகப்படுத்தப்பட்டது.

மேக்சேஃப் என்ற பெயர் ஐபோன் சாதனங்களில் பயன்படுத்தப்படும் ஒரு வேறு தொழில்நுட்பத்திற்கும் ஆப்பிளால் பயன்படுத்தப்படுகிறது. இது கியூஐ (Qi) தரத்தின் அடிப்படையில் அமைந்த ஒரு கம்பியில்லா மின்சாரப் பரிமாற்றம் மற்றும் துணைப் பொருட்களை இணைக்கும் அம்சமாகும். இந்த தொழில்நுட்பம் ஐபோன் 12 மற்றும் 12 புரோவுடன் அறிமுகப்படுத்தப்பட்டது.

மேக்சேஃப் இணைப்பிகள் பல மாற்றங்களைப் பெற்றுள்ளன. மேக்சேஃப் 1 என்பது இருபுறமும் பயன்படுத்தக்கூடிய சமச்சீர் வடிவமைப்பு கொண்டது. 2012-ஆம் ஆண்டு, அதைவிட மெல்லிய மற்றும் அகலமான மேக்சேஃப் 2 அறிமுகப்படுத்தப்பட்டது.  ஆரம்பகாலத்தில் மேக்புக் தொடர்களில் பயன்படுத்தப்பட்டாலும் பின்னர் சில ஆண்டுகள் நிறுத்தப்பட்டது. அதன் பின் 2020 ஆம் ஆண்டில் மேக்புக் புரோ மற்றும் மேக்புக் ஏர் கணினிகளில் மேம்பட்ட வடிவில் மீண்டும் கொண்டு வரப்பட்டது.

## மேற்கோள்கள்

பகுப்பு:கணினிக் குதைகள்
பகுப்பு:கணினி இடைமுகம்
சோடியம் சிலாக்சு

**சோடியம் சிலாக்சு** (*Sodium silox*) என்பது சிலாக்சைடு அயனியின் [(CH3)3C]3SiO−மூலமாகச் செயல்படும் ஒரு கரிமசிலிக்கான் சேர்மத்தின் பெயராகும். இந்த பருமனான அயனியின் ஈந்தணைவி அணைவுச் சேர்மங்கள் பெரும்பாலும் குறைந்த ஒருங்கிணைப்பு எண்களுடன் ஏற்றுக்கொள்ளப்படுகின்றன. Ti(silox)3, Nb(silox)3(PMe3), மற்றும் [Cr(silox)3]−ஆகியவை எடுத்துக்காட்டுகளில் சிலவாகும். 

## சிலாக்சின் பண்புகள்
உப்பு போன்ற பண்புகளைக் கொண்ட சோடியம் வழிப்பெறுதி ஒரு கியூபன் வகை கொத்து ஆகும்.

தொடர்புடைய பருமனான அயனி ஈந்தணைவிகளில் C5Me5−, (Me3Si)2N−, மற்றும் NacNac− ஆகிய ஈந்தணைவிகளும் அடங்கும். சிலாக்சு C5Me5− அயனியை விட பெரிய கூம்பு கோணத்தைக் கொண்டுள்ளது. இது ஒரு பலவீனமான கொடையாளராகும். சிலில் அமைடுகளை விடவும் பெரியது. இந்தக் காரணங்களுக்காக, சிலாக்சு அயனி மிகவும் நிறைவுறாத அணைவுச்சேர்மங்களை  உருவாக்குகிறது.

அதிக ஒருங்கிணைப்பு நிறைவுறாத்தன்மை கொண்ட அணைவுகள், அவை மூலக்கூறுகளுக்குள் வினைகளுக்கு உட்படாத வரை, அதிக வினைத்திறனைக் காட்டுகின்றன. சிலாக்சு இந்த சாத்தியத்தை வழங்குகிறது. உலோக-சிலாக்சு சேர்மங்களால் வெளிப்படுத்தப்படும் உயர் வினைத்திறனுக்கான எடுத்துக்காட்டுகளில் கார்பன் மோனாக்சைடில் உள்ள C-O பிணைப்பும் பிரிடினில் உள்ள C-N பிணைப்பும் அடங்கும்.

## தயாரிப்பு
Na(silox) பொதுவாக சிலானோல் (t-Bu)3SiOH சேர்மத்தின் புரோட்டானேற்றம் மூலம் தயாரிக்கப்படுகிறது. (t-Bu)2SiF2. சேர்மத்தின் இடைநிலை வழியாக பலபடி வழியில் இது தயாரிக்கப்படுகிறது.   tBu3SiNa சேர்மத்துடன் நைட்ரசு ஆக்சைடைச் சேர்த்து சூடுபடுத்தியும் சோடியம் சிலாக்சை தயாரிக்கலாம். 

## மேலும் காண்க
*சோடியம் மும்மெத்தில்சிலாக்சைடு

## மேற்கோள்கள்

பகுப்பு:சோடியம் சேர்மங்கள்
பகுப்பு:கரிமசிலிக்கன் சேர்மங்கள்
வாங்னியா பொங்டே

**வாங்னியா பொங்டே** (*Wangnia Pongte*, இறப்பு: 15 சூன் 2013) இந்திய அரசியல்வாதியும்  முன்னாள் கால்பந்து வீரரும் ஆவார்.

1990ஆம் ஆண்டு அருணாச்சலப் பிரதேசத்தில் சாங்லாங் வடக்கு சட்டமன்றத் தொகுதியின் சட்டமன்ற உறுப்பினராக இருந்தார். ஆராய்ச்சி, நூலகம், தொழிலாளர் மற்றும் வேளாண்மைக்கான இணையமைச்சராக (சுயாதீனப் பொறுப்பு) பணியாற்றினார். 2004ஆம் ஆண்டு மீண்டும் சட்டமன்ற உறுப்பினராகத் தேர்ந்தெடுக்கப்பட்டார். அருணாச்சலப் பிரதேச கனிம மேம்பாட்டு வர்த்தகக் கழகத்தின் தலைவராகவும் இருந்தார். 

வாங்னியா பொங்டே 2013 ஆம் ஆண்டு சூன் மாதம் 15ஆம் தேதியன்று இறந்தார். இவருக்கு இரண்டு மனைவிகள், மூன்று மகள்கள் மற்றும் இரண்டு மகன்கள் இருந்தனர். அருணாச்சலப் பிரதேச சட்டமன்றத்திற்கு தேர்ந்தெடுக்கப்பட்ட முதல் துட்சா இணக்குழுவைச் சேர்ந்த போங்டே என்ற சிறப்புக்கு உரியவராக உள்ளார். பெரும்பாலும் துட்சா சமூகத்தின் தந்தையாக இவர் கருதப்படுகிறார்.

## மேற்கோள்கள்

பகுப்பு:2013 இறப்புகள்
பகுப்பு:இந்திய அரசியல்வாதிகள்
பகுப்பு:அருணாச்சலப் பிரதேச அரசியல்வாதிகள்
பகுப்பு:காற்பந்தாட்ட வீரர்கள்
கட்கோரா சட்டமன்றத் தொகுதி

**கட்கோரா சட்டமன்றத் தொகுதி** *(Katghora Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது கோர்பா மாவட்டத்தில் அமைந்துள்ளது. கட்கோரா, கோர்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:சத்தீசுகர் சட்டப் பேரவைத் தொகுதிகள்
தமியோ தகா

**தமியோ தகா** (*Tamiyo Taga*) இந்தியாவின் அருணாச்சலப் பிரதேசத்தைச் சேர்ந்த பாரதிய சனதா கட்சியின் தலைவராவார். மேற்கு சியாங் மாவட்டத்தில் உள்ள உரும்காங்கிலிருந்து தேர்ந்தெடுக்கப்பட்டு அருணாச்சலப் பிரதேச சட்டமன்ற உறுப்பினராக உள்ளார்.

அருணாச்சலப் பிரதேச சட்டமன்றத்தில் எதிர்க்கட்சித் தலைவராக இருந்தார்.

2016ஆம் ஆண்டு அக்டோபர் மாதம் 14ஆம் தேதியன்று அருணாச்சலப் பிரதேச முதலமைச்சர் பெமா காண்டு, பாரதிய சனதா கட்சியுடன் முறையாகக் கைகோர்த்து, அருணாச்சலப் பிரதேசத்தை பாரதிய சனதா கட்சி ஆட்சியில் வைத்திருக்கும் 14ஆவது மாநிலமாக மாற்றினார். இந்தப் புதிய கூட்டணியுடன், தமியோ தகா அருணாச்சலப் பிரதேசத்தின் அமைச்சரவையில் ஓர் அமைச்சராகப் பதவியேற்றார்.

## மேலும் காண்க
*அருணாசலப் பிரதேச சட்டப் பேரவை

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:அருணாச்சலப் பிரதேச அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:ஜனதா தளம் அரசியல்வாதிகள்
தங்கோர் தபக்கு

**தங்கோர் தபக்கு** (*Tangor Tapak*) இந்தியாவின் அருணாச்சலப் பிரதேசத்தைச் சேர்ந்த பாரதிய சனதா கட்சியின் ஓர் அரசியல்வாதியாவார்.

## ஆரம்பகால வாழ்க்கை
தங்கோர் தபக்கு மாநில சுகாதார அமைப்பைச் சேர்ந்த ஒரு மருத்துவராவார். அருணாச்சலப் பிரதேச சட்டமன்றத்திற்கான 1999 தேர்தலில், முதலமைச்சர் கெகோங் அபாங்கின் மனைவி யாதக் அபாங்கை தோற்கடித்தார். மாநில சுகாதார அமைச்சராகப் பணியாற்றினார். 2004 ஆம் ஆண்டு நடைபெற்ற தேர்தலில் பாசிகாட்டு மேற்கு தொகுதிக்கான தேர்தலில் போட்டியிட்ட இவர் கெகோங் மற்றும் யாதக் அபாங்கின் மகனான ஓமக் அபாங்கிடம் தோல்வியடைந்தார். ஆனால் 2009ஆம் ஆண்டு நடைபெற்ற தேர்தலில் மீண்டும் அந்தத் தொகுதியில் போட்டியிட்டு வெற்றி பெற்றார்.  நவம்பர் 2009ஆம் ஆண்டு நவம்பர் மாதத்தில் அடையாளம் தெரியாத நபர்கள் நடத்திய துப்பாக்கிச் சூட்டில் சிக்கினார். இதனால் இவரது வாகனம் கடுமையாக சேதமடைந்தது, ஆனால் ஒவருக்கு எந்த காயமும் ஏற்படவில்லை.   2014ஆம் ஆண்டு பிப்ரவரி மாதம் 11 ஆம் தேதியன்று பாரதிய சனதா கட்சியின் மாநிலத் தலைவர் பதவியிலிருந்து ஓய்வு பெற்றார். 2014ஆம் ஆண்டு மே மாதம் நடைபெற்ற தேர்தலில் சட்டமன்றத்தில் தனது இடத்தை இழந்தார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:அருணாச்சலப் பிரதேச அரசியல்வாதிகள்
நார் பகதூர் பிரதான்

**நார் பகதூர் பிரதான்** (*Nar Bahadur Pradhan*) இந்தியாவின் சிக்கிம் மாநிலத்தைச் சேர்ந்த ஓர் அரசியல்வாதியாவார். சிக்கிம் கிராந்திகாரி மோர்ச்சா கட்சியின் உறுப்பினராக இவர் அரசியலில் ஈடுபட்டார். 11ஆவது சிக்கிம் சட்டமன்றத்தில் சட்டமன்ற உறுப்பினராக செயல்பட்டார். சிட்டிசன் ஆக்சன் கட்சியின் கணேசு ராயை 7904 வாக்குகள் பெற்று வென்றார். இவர்களுக்கிடையிலான வாக்கு வித்தியாசம் 4283 வாக்குகள் ஆகும். மாநிலத்தின் தெற்குப் பகுதியில் அமைந்துள்ள சிக்கிமில் உள்ள 32 சட்டமன்றத் தொகுதிகளில் மெல்லி சட்டமன்றத் தொகுதியும் ஒன்றாகும்.

## மேற்கோள்கள்

பகுப்பு:வாழும் மக்கள்
பகுப்பு:சிக்கிம் அரசியல்வாதிகள்
பகுப்பு:சிக்கிம் சட்டப் பேரவை உறுப்பினர்கள்
காங் நாச்சுகோ

**காங் நாச்சுகோ** (*Kang Nachugo*) என்பது நேபாள நாட்டின் தோலகா மாவட்டத்தில் உள்ள கௌரிசங்கர் கிராமப்புற நகராட்சியில் கடல் மட்டத்திலிருந்து 6,735 மீட்டர் (22,096 அடி) உயரத்தில் அமைந்துள்ள ஒரு மலையாகும். முதன்முதலில் இம்மலை 2008 ஆம் ஆண்டு அமெரிக்க மலையேற்ற வீரர்கள் இயோ புரியர் மற்றும் டேவிட் கோட்லீப் ஆகியோரால் ஏறப்பட்டது.

## மேற்கோள்கள்

பகுப்பு:இமயமலைத் தொடர்
பகுப்பு:நேபாள மலைகள்
பகுப்பு:தோலகா மாவட்டம்
தாய் நிகியோ

**தாய் நிகியோ** (*Tai Nikio*) இந்தியாவின் அருணாச்சலப் பிரதேச மாநிலத்தைச் சேர்ந்த ஓர் அரசியல்வாதியாவார். பாரதிய சனாதா கட்சியின் உறுப்பினராக இவர் அரசியலில் ஈடுபட்டார். 11ஆவது அருணாச்சலப் பிரதேச சட்டமன்றத்தில் சட்டமன்ற உறுப்பினராக செயல்பட்டார். அருணாச்சலப் பிரதேச மக்கள் கட்சி வேட்பாளருக்கு எதிராகப் போட்டியிட்டு அக்கட்சியின் பிரதிநிதியான தடார் மங்குவை இவர் 7896 வாக்குகள் பெற்று தோற்கடித்தார். அருணாச்சலப் பிரதேசத்தின் 60 சட்டமன்றத் தொகுதிகளில் நியாபின் தொகுதியும் ஒன்றாகும்.  இந்தத் தொகுதி பட்டியல் பிரிவைச் சேர்ந்த வேட்பாளர்களுக்கு ஒதுக்கப்பட்டுள்ளது.

## மேற்கோள்கள்

பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:அருணாச்சலப் பிரதேச அரசியல்வாதிகள்
பகுப்பு:அருணாச்சலப் பிரதேச சட்டமன்ற உறுப்பினர்கள்
வரிப்பத்தாஞ்சேனை

**வரிப்பத்தாஞ்சேனை** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது இறக்காமம் பிரதேச செயலாளர் பிரிவில் அமைந்துள்ளது. இது அம்பாறைக்குத் தெற்கே சுமார் 10 கிலோமீட்டர் தூரத்தில் அமைந்துள்ளது. இது மூன்று கிராம அலுவலர் பிரிவுகளாகப் பிரிக்கப்பட்டுள்ளது.  சியம்பலாண்டுவையிலிருந்து அம்பாறை செல்லும் ஏ-25 நெடுஞ்சாலை இவ்வூரினூடாகச் செல்கிறது.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:அம்பாறை மாவட்டத்தில் உள்ள ஊர்களும், நகரங்களும்
பக்தபூர் புற்றுநோய் மருத்துவமனை

**பக்தபூர் புற்றுநோய் மருத்துவமனை** (*Bhaktapur Cancer Hospital*) நேபாள அரசாங்கத்தால் நடத்தப்படும் ஒரு மருத்துவமனையாகும். இப்புற்றுநோய் மருத்துவமனை பாக்மதி மாகாணத்தில் உள்ள பக்தபூரில் அமைந்துள்ளது. 150 படுக்கைகளுடன் இயங்கும் இம்மருத்துவமனையில் புற்றுநோய் சிகிச்சை, ஆய்வு மற்றும் ஆராய்ச்சிகள் நடைபெறுகின்றன. நேபாள நாட்டின் புற்றுநோய் சிகிச்சைக்கான முன்னணி மையங்களில் இதுவும் ஒன்றாகும்.

## நோக்கங்கள்
நேபாள புற்றுநோய் மருத்துவமனையின் நோக்கங்கள்:
#மருத்துவமனையை மூன்றாம் நிலை பரிந்துரை மையமாக நிறுவுதல்
#நோய்த்தடுப்பு சிகிச்சை சேவைகள், வலி ​​மேலாண்மை மற்றும் புற்றுநோய் எதிர்ப்புத் திட்டங்களை வழங்குதல்.
#கணினி அடிப்படையிலான மருத்துவமனை மேலாண்மை தகவல் அமைப்பை அறிமுகப்படுத்துதல்.
#ஏழை மக்களுக்கு தொண்டு சேவைகளை வழங்குதல்.
#புற்றுநோய் பதிவேடு மற்றும் தொலை மருத்துவம் நடத்துதல்.
#மனிதவளப் பயிற்சியில் பங்கு வகிக்குதல்.
#புற்றுநோயியல் கல்வி மற்றும் ஆராய்ச்சிப் பணிகளைச் செய்தல்.

## மேற்கோள்கள்

பகுப்பு:நேபாளம்
பகுப்பு:நேபாள அரசு